“คลัง” แจงข่าวหักเงิน “เป๋าตัง” ชำระหนี้ไม่เป็นความจริง ชี้เป็นพื้นฐานสัญญาทุกประเภท
"คลัง" แจงข่าวหักเงิน "เป๋าตัง" ชำระหนี้ไม่เป็นความจริง ชี้เป็นพื้นฐานสัญญาทุกประเภท
30 ก.ย. 2562

นายชาญกฤช เดชวิทักษ์ ผู้ช่วยรัฐมนตรีประจำนายกรัฐมนตรี (ปฏิบัติงานกระทรวงการคลัง) เปิดเผยว่า กรณีการแชร์ข้อมูลตามสื่อโซเชียลมีเดีย ระบุเงื่อนไขข้อตกลงและเงื่อนไข “ยินยอมให้ธนาคารมีสิทธิ์หักเงินจากบัญชีเงินฝากทั้งหมดทุกประเภทและทุกวงเงินผู้ของใช้บริการที่มีอยู่ในธนาคารเพื่อนำมาชำระหนี้ โดยธนาคารไม่ต้องแจ้งขอความยินยอมล่วงหน้าจากผู้ขอใช้บริการ”
โดยข้อความดังกล่าว เป็นการเขียนสัญญาพื้นฐานของการทำสัญญาทุกประเภท รวมทั้งแอปพลิเคชัน “ชิม ช้อป ใช้” ซึ่งเปิดให้ประชาชนสมัครเข้าร่วมโครงการ แต่การร่วมโครงการดังกล่าวเป็นกระเป๋าเงินอิเล็กทรอนิกส์และเป็นโครงการของรัฐส่งเสริมสังคมไร้เงินสดเพื่อใช้จ่ายเงินกระจายออกไปทั่วประเทศ จึงไม่เข้าข่ายการหักเงินจากแอปฯ “เป๋าตัง” จากประชาชนสำหรับผู้เป็นลูกหนี้เดิมทั้งบัตรเครดิต สินเชื่อบุคคล ลูกหนี้กองทุนเงินให้กู้ยืมเพื่อการศึกษา (กยศ.)